英超終用半自動越位檢測 一個決定再捱鬧
2024年04月12日 12:00
東網電視
更多新聞短片
英超下季採用半自動越位檢測系統。
英超雖然貴為全球最受歡迎聯賽,不過喺執法水平方面一直落後,其中已被各大聯賽採用嘅「半自動越位檢測技術」,季前被離奇否決引入後,英超賽會終於喺周四(11日)宣布,下季將會正式採用呢個系統,不過竟然趕唔切喺開季啟用,認真離譜!
「半自動越位檢測技術」喺2022世盃應用後,獲得一致好評,據報新技術採用後,對越位嘅判決比現時VAR快至少半分鐘,最重要係更加準確。不過英超賽會指出,由於要喺20個球場安裝鏡頭、選擇供應商同進行測試等程序,新技術要等到9月、10月或11月其中一個國際賽期後先可以啟用,意味下季開季都繼續要靠VAR判定越位。
前英超球證希斯對呢個做法極為不滿:「真係笑死人,英超咁有錢,竟然唔可以喺開季第1日就用呢項新技術,要等開季1、2個月先至用到,咁會影響賽事嘅公平性,不如等到25/26球季先全面引入啦!」